CELEX: 62015TN0293
Language: et
Date: 2015-06-05 00:00:00
Title: Kohtuasi T-293/15: 5. juunil 2015 esitatud hagi – Banimmo versus komisjon

20.7.2015   
            
            
               ET
            
            
               Euroopa Liidu Teataja
            
            
               C 236/49
            
         5. juunil 2015 esitatud hagi – Banimmo versus komisjon
   (Kohtuasi T-293/15)
   (2015/C 236/65)
   Kohtumenetluse keel: prantsuse
   
      Pooled
   
   
      Hageja: Banimmo SA (Brüssel, Belgia) (esindajad: advokaadid V. Ost ja M. Vanderstraeten)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide käsitleb põhjendamiskohustuse rikkumist ja seda, et on rikutud hageja õigust heale haldusele ja tõhusale kohtulikule kaitsele, kuna hageja korduvatele taotlustele vaatamata ei edastanud komisjon talle kordagi põhjuseid, miks tema pakkumus tagasi lükati.
            
         
               2.
            
            
               Teine väide käsitleb seda, et menetluse käigus muudeti teatud olulisi osasid asjaomases hoonete otsimise teates, rikkudes seega läbipaistvuse ja pakkujate võrdsuse põhimõtteid.
            
         
               3.
            
            
               Kolmas väide käsitleb läbipaistvuse põhimõtte rikkumist, kuna komisjon pidas läbirääkimisi erinevate pakkujatega viisil, mis ei olnud ootuspärane ega eriti läbipaistev, hoidudes eelkõige ametlikult teada andmast menetluse etappidest ja pakkumiste esitamise tähtaegadest.